Ο Άρχοντας των Δαχτυλιδιών (σειρά ταινιών)

Το ***Ο Άρχοντας των Δαχτυλιδιών*** (αγγλικά: ***The Lord of the Rings***) είναι μία high fantasy περιπετειώδης τριλογία, σκηνοθετημένη από τον Πίτερ Τζάκσον. Το σενάριο βασίστηκε στα τρία μυθιστορήματα, που αποτελούν το *[[Ο Άρχοντας των Δαχτυλιδιών]]*, του Τζ. Ρ. Ρ. Τόλκιν. Οι τρεις ταινίες που περιλαμβάνονται στην τριλογία είναι *[[Ο Άρχοντας των Δαχτυλιδιών: Η Συντροφιά του Δαχτυλιδιού|Η Συντροφιά του Δαχτυλιδιού]]* (2001), *[[Ο Άρχοντας των Δαχτυλιδιών: Οι Δύο Πύργοι|Οι Δύο Πύργοι]]* (2002) και *[[Ο Άρχοντας των Δαχτυλιδιών: Η Επιστροφή του Βασιλιά|Η Επιστροφή του Βασιλιά]]* (2003). Η διανομή έγινε από τη New Line Cinema. Στις ταινίες πρωταγωνιστούν οι Ελάιτζα Γουντ, Ίαν ΜακΚέλεν, Λιβ Τάιλερ, Βίγκο Μόρτενσεν, Σον Άστιν, Κέιτ Μπλάνσετ, Τζον Ρις-Ντέιβις, Κρίστοφερ Λι, Μπίλι Μπόιντ, Ντόμινικ Μόναχαν, Ορλάντο Μπλουμ, Χιούγκο Γουίβινγκ, Άντι Σέρκις και Σον Μπιν.

Θεωρείται ότι είναι ένα από τα μεγαλύτερα και πιο φιλόδοξα κινηματογραφικά πρότζεκτ που υπήρξαν ποτέ, με τον προϋπολογισμό του να αγγίζει τα $281 εκατομμύρια (μερικές πηγές αναφέρουν και $310 με $330 εκατομμύρια), με το όλο πρότζεκτ να διαρκεί περίπου 8 χρόνια, με τις ταινίες να γυρίζονται ταυτοχρόνως, και οι οποίες έλαβαν μέρος στη γενέτειρα του σκηνοθέτη, τη Νέα Ζηλανδία. Η κάθε μία από τις ταινίες έχει τη δική της *extended edition* (εκτεταμένη έκδοση με επιπλέον σκηνές), στα home video που κυκλοφόρησαν. Αν και η ταινία ακολουθεί την βασική ιστορία του βιβλίου του Τόλκιν, σε αρκετές περιπτώσεις έγιναν παραλείψεις ενώ σε άλλες παρεκκλίσεις.

Η τριλογία διαδραματίζεται στην Μέση-γη, με πρωταγωνιστή τον Χόμπιτ Φρόντο Μπάγκινς, ο οποίος μετά το συμβούλιο του Έλροντ, αναλαμβάνει τη μεγάλη και δύσκολη αποστολή να καταστρέψει το Ένα Δαχτυλίδι και έτσι γίνεται ο Δαχτυλιδοκουβαλητής. Το φορτίο είναι πολύ βαρύ για έναν Χόμπιτ, για αυτό μαζί του σε αυτό το ταξίδι, το οποίο θα είναι γεμάτο περιπέτειες και δυσκολίες, θα τον συνοδεύσουν άλλα 8 άτομα, η λεγόμενη Συντροφιά του Δαχτυλιδιού, η οποία επωμίζεται την διασφάλιση της ειρήνης σε όλη την Μέση Γη, γιατί, μόνο με αυτό το Δαχτυλίδι ο σκοτεινός άρχοντας Σάουρον θα μπορέσει να αποκτήσει την παλιά του δύναμη και να κυριαρχήσει σε όλη την Μέση-Γη.

Η τριλογία έγινε τεράστια εισπρακτική επιτυχία. Αν η τριλογία παρουσιαστεί ως ενιαίο έργο, τότε πρόκειται για το πρώτο σε πωλήσεις έργο παγκοσμίως, όλων των εποχών. Οι ταινίες απέσπασαν διθυραμβικές κριτικές και πολλές τιμητικές διακρίσεις και βραβεία. Κέρδισε 17 Όσκαρ από τις 30 υποψηφιότητες που έλαβε. Συγκεκριμένα, η τρίτη ταινία, απέσπασε τα 11 από τα 17 συνολικά Όσκαρ, μεταξύ των οποίων και Καλύτερης Ταινίας, γεγονός που την καθιστά μία από τις πιο επιτυχημένες ταινίες της διοργάνωσης, εφόσον έφτασε τα βραβεία που είχαν αποσπάσει το *[[Μπεν Χουρ (ταινία)|Μπεν Χουρ]]* και ο Τιτανικός. Ειδική μνεία σε κριτικές ήταν τα οπτικοακουστικά εφέ των ταινιών.

Η κυκλοφορία των ταινιών προκάλεσε μεγάλο ενδιαφέρον για τον *Άρχοντα των Δαχτυλιδιών* και άλλα έργα του Τόλκιν, αυξάνοντας την επίδρασή του στην ποπ κουλτούρα. Η επιτυχία των ταινιών γέννησε διάφορα βιντεοπαιχνίδια και άλλα είδη εμπορεύματος. Μια τριλογία βασισμένη στο *[[Το Χόμπιτ|Χόμπιτ]]* κυκλοφόρησε το 2012-2014 ως πρίκουελ της τριλογίας, αποτελούμενη από τις ταινίες *[[Χόμπιτ: Ένα Αναπάντεχο Ταξίδι|Ένα Αναπάντεχο Ταξίδι]]* (2012), *[[Χόμπιτ: Η Ερημιά του Νοσφιστή|Η Ερημιά του Νοσφιστή]]* (2013) και *[[Χόμπιτ: Η Μάχη των Πέντε Στρατών|Η Μάχη των Πέντε Στρατών]]* (2014). Το 2024 κυκλοφόρησε μια πρίκουελ ταινία άνιμε με τίτλο *[[Ο Άρχοντας των Δαχτυλιδιών: Ο Πόλεμος των Ροχίριμ|Ο Πόλεμος των Ροχίριμ]]*. Δύο ακόμα ταινίες ζωντανής δράσης, που επικεντρώνονται στα γεγονότα ακριβώς πριν από *Τη Συντροφιά του Δαχτυλιδιού*, βρίσκονται σε ανάπτυξη, με την πρώτη, *The Hunt for Gollum*, να είναι προγραμματισμένη να κυκλοφορήσει το 2027.

## Ανταπόκριση κριτικών και κοινού

## Δείτε επίσης
* Κατάλογος των καλύτερων ταινιών

## Παραπομπές


## Εξωτερικοί σύνδεσμοι
* 
* 
* 

Κατηγορία:Αγγλόφωνες ταινίες

Κατηγορία:Αμερικανικές επικές ταινίες
Κατηγορία:Αμερικανικές ταινίες
Κατηγορία:Σειρές ταινιών
Κατηγορία:High fantasy ταινίες
Κατηγορία:Νεοζηλανδικές ταινίες
Κατηγορία:Ταινίες σε σκηνοθεσία Πίτερ Τζάκσον
Κατηγορία:Ταινίες παραγωγής New Line Cinema
Αρχοντας